Is geloof regtig so belangrik? – Finesse Meisie
Baie mense glo die geloof waaraan jy behoort, is nie belangrik nie. Party sê God is ’n God van liefde wat nie sal toelaat dat iemand hel toe gaan nie. Ander mense dink weer almal sal gered word deur hulle getrouheid aan hulle eie geloof, al weet hulle niks van Jesus af nie.
Daar is baie druk op Christene om hierby in te val. Dalk het jy dit ook al ervaar, maar Jesus het gesê Hy is die ENIGSTE manier om by God uit te kom. Hy het ook gesê Hy het alle mense lief, tot aan elke uithoek van die aarde.
In sy groot liefde het Hy ons almal vrygekoop aan die kruis. Hy wil nie hê ’n enkele een moet verlore gaan nie; daarom is dit my en jou plig om dit aan die wêreld te vertel.
As jy in jou hart weet en glo in Jesus en dit wat Hy in liefde vir jou aan die kruis gedoen het, sal jy nie anders kan as om mense van sy goedheid te vertel nie.
Die Here werk op baie spesiale maniere om hulle wat Hy as sy kinders gekies het, na Hom toe te lei. Doen jy maar wat jou hart vir jou sê om te doen. En onthou om in liefde te praat en te doen omdat jý dit glo!
Almal lag vir my
Probeer ’n slag vas